ai4bharat/Pralekha huggingface dataset:
पंतप्रधान कार्यालय
पंतप्रधानांची कॅनडाच्या पंतप्रधानांसमवेत बैठक
नवी दिल्ली, 10 सप्टेंबर 2023
जी 20 शिखर परिषदेच्या निमित्ताने 10 सप्टेंबर रोजी नवी दिल्ली येथे पंतप्रधान नरेंद्र मोदी आणि कॅनडाचे पंतप्रधान जस्टिन त्रुडो यांची भेट झाली.
पंतप्रधान त्रुडो यांनी भारताच्या जी 20 अध्यक्षपदाच्या यशाबद्दल पंतप्रधानांचे अभिनंदन केले.
भारत-कॅनडा परस्परसंबंध हे सामायिक लोकशाही मूल्ये, कायद्याच्या नियमांप्रति आदर आणि दोन्ही देशांमधील जनतेतील मजबूत संबंध यावर आधारित आहेत हे पंतप्रधानांनी अधोरेखित केले. कॅनडातील अतिरेकी घटकांकडून भारतविरोधी कारवाया सुरू असल्याबद्दल त्यांनी तीव्र चिंता व्यक्त केली. ते अलिप्ततावादाला प्रोत्साहन देत आहेत आणि भारतीय मुत्सद्द्यांविरुद्ध हिंसाचार भडकवत आहेत, दुतावासांच्या परिसराचे नुकसान करत आहेत. तसेच कॅनडातील भारतीय समुदायाला आणि त्यांच्या प्रार्थनास्थळांना धोका पोहचवत आहेत. संघटित गुन्हेगारी, अंमली पदार्थांचा व्यापार आणि मानवी तस्करीशी अशा शक्तींचे लागेबांधे हा कॅनडासाठी देखील चिंतेचा विषय आहे. अशा धोक्यांना तोंड देण्यासाठी दोन्ही देशांनी सहकार्य करणे आवश्यक आहे.
भारत-कॅनडा संबंधांच्या प्रगतीसाठी परस्परांप्रति आदर आणि विश्वासावर आधारित संबंध आवश्यक असल्याचे पंतप्रधानांनी नमूद केले.
सुक्ष्म, लघु आणि मध्यम उदयोग मंत्रालय
खादी उत्कृष्टता केंद्राने खादीसाठी विकसित केलेल्या नॉलेज पोर्टलचे खादी आणि ग्रामोद्योग आयोगाने उद्घाटन केले
नवी दिल्ली, 15 जुलै 2022
खादी संस्थांना डिझाइन संबंधी मार्गदर्शन करण्यासाठी खादी उत्कृष्टता केंद्राने नॉलेज पोर्टल विकसित करून एक व्यासपीठ उपलब्ध करून दिले आहे. 14 जुलै 2022 रोजी खादी आणि ग्रामोद्योग आयोगाच्या मुख्य कार्यकारी अधिकारी प्रीता वर्मा यांच्या हस्ते या पोर्टलचे उद्घाटन करण्यात आले. खादी संस्थांना मदत करण्यासाठी एमएसएमई मंत्रालयाच्या खादी आणि ग्रामोद्योग आयोगाने एनआयएफटी येथे खादी उत्कृष्टता केंद्राची स्थापना केली आहे.
खादी नॉलेज पोर्टल खादी संस्थांच्या विविध विभागांपर्यंत डिझाइन संबंधी माहिती पोहचवण्याचा प्रयत्न करते. खादीसाठी उपयुक्त विशेष बदल करून डिझाइनमध्ये नावीन्य आणण्याचा पोर्टलचा उद्देश आहे. चार संकल्पना/डिझाइन संबंधी सूचना आखण्यात आल्या असून खंड I मध्ये सादर केल्या आहेत. प्रत्येक डिझाईनची एक मुख्य संकल्पना, रंग संगती असून डिझाइन्स, प्रिंट्स, पोत आणि दर्शनी भागांसाठी दिशानिर्देश आहेत. प्रत्येक डिझाईनची होम आणि तयार कपडे अशा दोन भागात विभागणी केली आहे. संकल्पना व्यतिरिक्त, पोर्टलवर होम आणि तयार कपड्यांसाठी साईझ चार्ट, छायाकृती, बटणे आणि क्लोजर्स, जोड शिवण आणि फिनिशिंग देखील उपलब्ध आहे.
ऋतू आणि प्रचलित फॅशन नुसार सूचना देण्यासाठी वर्षातून दोनदा माहितीचे अद्यतन केले जाईल. केवळ खादी संस्थांसाठीच नाही तर खादीपासून कपडे, घरगुती उत्पादने आणि पॅकेजिंग विकसित करण्यासाठी सहाय्य करणाऱ्या संस्थांसाठी देखील ही माहिती उपयुक्त ठरेल अशी यामागची कल्पना आहे. पोर्टलमध्ये नमुना म्हणून दाखवलेले कापड खास खादीचे विविध जाडीचे धागे वापरून विणले गेले आहे जेणेकरुन घरासाठी आणि परिधान करायच्या कपड्यांसाठी पोत आणि डिझाईनची चाचपणी करता येईल.
हे पोर्टल सेंटर ऑफ एक्सलन्स फॉर खादीच्या संकेतस्थळावर www.coek.in पाहता येईल.
S.Tupe/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 137
अर्थ मंत्रालय
बांधकाम व्यावसायिक आणि गृहखरेदीदारांसाठी आयकरात सवलत
आत्मनिर्भर भारत पँकेज 3-0 या अंतर्गत आदरणीय अर्थमंत्र्यांनी 12 नोव्हेंबर 2020 रोजी जाहीर केलेल्या करसवलतींत काही सवलती बांधकाम व्यावसायिक आणि गृह खरेदीदारांसाठी देण्यात आल्या आहेत.
2018 सालापर्यंत आयकर कायदा 1961 च्या 43CA अधिनियमानुसार स्थावर मालमत्ता हस्तांतरण विक्रीवरील मुद्रांक शुल्क जर त्याच्या, सर्कल रेट पेक्षा कमी असेल तर त्याची सखोल चौकशी केली जात होती.याचा परीणाम म्हणून कायद्याच्या 56  कलमाअंतर्गत खरेदीदाराचा विचार करुन मुद्रांक शुल्काचा विचार केला जात असे.
बांधकाम व्यावसायिक आणि ग्राहकांना करसवलत देण्यासाठी वित्त कायदा 2018च्या अन्वये अशा वेळी 5% पर्यंतचा फरक मुद्रांक शुल्कासाठी सुरक्षित म्हणून विचारात घेतला जात असे.त्यामुळे गृहखरेदी /विक्री करताना या सवलतीतील फरक 5% पेक्षा जास्त असल्यास या ग्रुहितकातील तरतुदी लागू असत. आता यात सवलत देताना वित्त कायदा 2020 च्या नुसार हा फरक 5% वरून 10% पर्यंत सुरक्षित म्हणून वाढविण्यात आला होता. सध्या बांधकाम व्यावसायिक आणि खरेदीदार यांच्या मालमत्तेतील खरेदी /विक्रीतील करारानुसार किंमत आणि सर्कल दराप्रमाणे किंमत यातील फरक 10%पेक्षा जास्त असेल जर त्या प्रकारच्या मालमत्ता विचारात घेतल्या जातील.
बांधकाम व्यवसाय क्षेत्रातील मागणीत वृध्दी होण्यासाठी आणि बांधकाम व्यावसायिकांना आपल्या न विकल्या गेलेल्या सदनिका सर्कल रेटपेक्षा पुष्कळ कमी दराने विकता येतील त्याचा लाभ खरेदीदारांना मिळू शकेल यासाठी येत्या 12 नोव्हेंबरपासून ते 30 जून 2021 पर्यंत आयकर कायद्याच्या 43 CA अधिनियमानुसार 2 कोटी रुपये किंमतीच्या प्रथम विकल्या जाणाऱ्या निवासी सदनिकांसाठी हा फरक आता 10% वरून 20% वर नेण्यात आला आहे.तसेच हा फरक 10% वरून 20%पर्यंत वाढविण्यात आल्यामुळे कायद्याच्या कलम 56 यानुसार या करसवलतीचा लाभ नेमून दिलेल्या कालावधीसाठी खरेदीदारांना मिळेल. अशा व्यवहारात खरेदी/विक्री च्या करारातील फरक सर्कल रेटपेक्षा 20%पेक्षा जास्त असला तरच त्या मालमत्तांचा विचार केला जाईल
या साठी कायदेविषयक दुरुस्ती लवकरच केली जाईल.
Jaydevi PS/S.Patgoankar/P.Kor
पंतप्रधान कार्यालय
मध्यप्रदेशातील रेवा येथे दुर्दैवी रस्ता अपघातातील मृतांबद्दल पंतप्रधानांची शोकसंवेदना
पीएमएमआरएफमधून जाहीर केले सानुग्रह अनुदान
पंतप्रधान नरेंद्र मोदी यांनी मध्यप्रदेशातील रेवा येथे झालेल्या दुःखद रस्ता अपघातातील मृतांबद्दल शोक संवेदना व्यक्त केली आहे. पंतप्रधानांनी मृताच्या कुटुंबियांप्रती 2 लाख रूपयांचे सानुग्रह अनुदान जाहीर केले आहे. जखमींना प्रत्येकी 50,000 रूपयांची मदत देण्यात येईल. राज्य सरकारच्या देखरेखीखाली स्थानिक प्रशासन शक्य ती सर्व मदत अपघातग्रस्तांना पोहचवत आहे, असं पंतप्रधान म्हणाले.
पंतप्रधान कार्यालयाने ट्वीट संदेशात म्हटले आहे की,
“मध्यप्रदेशातील रेवा राष्ट्रीय महामार्गावरील अपघात ह्रदयविदारक आहे. यात ज्यांनी आपल्या प्रियजनांना गमावले आहे, त्यांच्याप्रती माझ्या शोकसंवेदना आहेत. याबरोबरच सर्व जखमी लवकरात लवकर बरे होवोत, अशी प्रार्थना करतो. राज्य सरकारच्या देखरेखीखाली स्थानिक प्रशासन अपघातग्रस्तांना शक्य ती सर्व मदत देण्याच्या कामी गुंतले आहे.”
“या बस अपघातात प्रत्येक मृताच्या कुटुंबियांस पंतप्रधानांनी पीएमएनआरएफमधून 2 लाख रूपयांचे सानुग्रह अनुदान जाहीर केले असून जखमींसाठी 50,000 रूपये जाहीर केले आहेत.”
रेल्वे मंत्रालय
समाज माध्यमांवर आरपीएफमध्ये कॉन्स्टेबल आणि एएसआयच्या 9500 पदांसाठी बनावट भर्ती अधिसूचनेबाबत स्पष्टीकरण
नवी दिल्ली, 31 ऑक्टोबर 2022
आरपीएफ म्हणजेच रेल्वे सुरक्षा दलामध्ये मध्ये कॉन्स्टेबल म्हणजेच हवालदार आणि एएसआय म्हणजेच सहाय्यक उप निरीक्षकांच्या 9500 पदांच्या भर्तीबाबत समाज माध्यमांवर आणि वर्तमानपत्रांमध्ये एक बनावट संदेश प्रसारित केला जात आहे. याद्वारे सूचित केले जाते की आरपीएफ किंवा रेल्वे मंत्रालयाने त्यांच्या अधिकृत संकेतस्थळावर किंवा कोणत्याही छापील किंवा इलेक्ट्रॉनिक माध्यमाद्वारे अशी कोणतीही अधिसूचना जारी केलेली नाही.
ही बातमी खोटी आहे आणि सर्व प्रतिष्ठित आणि जबाबदार माध्यमांनी त्याकडे दुर्लक्ष करावे , असे याद्वारे पुन्हा सांगितले जात आहेS.Kane/S.Bedekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 285
माहिती आणि प्रसारण मंत्रालय
52 व्या इफ्फीमध्ये पदार्पण स्पर्धेसाठी निवडलेल्या चित्रपटांची नावे जाहीर
52 व्या भारतीय आंतरराष्ट्रीय चित्रपट महोत्सवाकरिता पदार्पण स्पर्धेसाठी निवडलेल्या चित्रपटांची यादी आज जाहीर करण्यात आली. हा महोत्सव गेल्या अनेक वर्षांपासून अनेक नवोदित चित्रपट निर्मात्यांसाठी महत्वाचा मंच ठरला आहे आणि पदार्पण विभागात चालू वर्षातील सर्वोत्कृष्ट नवोदित चित्रपट निर्मात्यांना पुढे आणणे हे उद्दिष्ट आहे. या विभागातील चित्रपटांची यादी खालीलप्रमाणे आहे-
1. डोल्लू
दिग्दर्शक : सागर पुराणिक
भारत | 2020 | कन्नड | 106 मि. | रंगीत
2. फ्युनरल
दिग्दर्शक: विवेक राजेंद्र दुबे
भारत | 2020 | मराठी | 125 मि. | रंगीत
3. मागोडो
दिग्दर्शक: रुबेन सेन्झ
स्पेन | 2021 | स्पॅनिश, ब्राझिलियन-पोर्तुगीज |76 मि. | रंगीत
4. मामन
दिग्दर्शन: आरश अनिसी
इराण | 2021 | फारसी | 111 मि.| रंगीत
5. पॅक ऑफ शिप
दिग्दर्शक: दिमित्रीस कानेलोपौलोस
ग्रीस | 2021 | ग्रीक | 113 मि. | रंगीत
6. रेन
दिग्दर्शक: जानो जर्गेन्स
एस्टोनिया | 2020 | एस्टोनियन, रशियन | 98 मि. | रंगीत
7. स्वीट डिझास्टर
दिग्दर्शक: लॉरा लेहमस
जर्मनी | 2021 | जर्मन | 83 मि. | रंगीत
8. द वेल्थ ऑफ द वर्ल्ड
दिग्दर्शक: सायमन फॅरिओल
चिली | 2021| स्पॅनिश | 85 मि. | रंगीत
9. झाहोरी
दिग्दर्शक: मारी अलेसेंद्रिनी
स्वित्झर्लंड, अर्जेंटिना, चिली, फ्रान्स | 2021 | स्पॅनिश, इटालियन, इंग्रजी, मपुडुनगुन
105 मि. | रंगीत
पंतप्रधान कार्यालय
पंतप्रधानांनी परशुराम जयंती निमित्त जनतेला दिल्या शुभेच्छा
पंतप्रधान नरेंद्र मोदी यांनी परशुराम जयंती निमित्त जनतेला शुभेच्छा दिल्या आहेत.
आपल्या ट्विटर संदेशात पंतप्रधानांनी म्हटलं आहे :
"भगवान परशुराम यांच्या जयंतीच्या पवित्र दिवसाप्रसंगी सर्व देशवासीयांना शुभेच्छा"
पंतप्रधान कार्यालय
जल जीवन अभियान देशाच्या विकासाला नवी प्रेरणा देत आहे – पंतप्रधान
नवी दिल्ली 09 एप्रिल 2022
पंतप्रधान नरेंद्र मोदी यांनी म्हटले आहे की जल जीवन अभियानाने आज देशाच्या विकासाला नवी प्रेरणा मिळत आहे. गेल्या 3 वर्षांहून कमी कालावधीत करोडो घरांपर्यंत पाणीपुरवठा पोहोचविण्यात आले असून हे अभियान म्हणजे जनतेच्या आकांक्षा आणि लोकसहभागाचे उत्तम उदाहरण आहे असे देखील त्यांनी सांगितले.
ट्विट संदेशात पंतप्रधान म्हणाले;
“जल जीवन अभियान आज देशाच्या विकासाला नवा वेग देत आहे. गेल्या 3 वर्षांहूनही कमी काळात ज्या प्रकारे करोडो घरांपर्यंत पाणीपुरवठा पोहोचविण्यात आले आहे ते जनतेच्या आकांक्षा आणि लोकसहभागाचे उत्तम उदाहरण आहे”
जलशक्ती मंत्रालय
प्रदूषित नद्या ओळखण्यासाठी संनियंत्रण समिती
नवी दिल्ली, 8 मार्च 2021
राज्य प्रदूषण नियंत्रण मंडळ  / प्रदूषण नियंत्रण समिती  च्या संयुक्त विद्यमाने केंद्रीय प्रदूषण नियंत्रण मंडळ  संनियंत्रण स्थानकांच्या जाळ्याद्वारे देशातील नद्यांच्या आणि अन्य जलाशयातील पाण्याच्या गुणवत्तेची नियमितपणे देखरेख करीत आहे. सप्टेंबर, 2018 च्या सीपीसीबीच्या अहवालानुसार, जैव-रासायनिक ऑक्सिजन मागणीच्या  पातळीनुसार जैविक प्रदूषणाचे सूचक धर्तीवर केलेल्या संनियंत्रण निकालानुसार 323 नद्यांमधील 351 प्रदूषित नदीचे पट्टे आढळले आहेत. प्रदूषित नदीच्या पट्ट्यांचे राज्यनिहाय तपशील जोडपत्रात दिले आहेत.
त्या यादीमध्ये महाराष्ट्रातील 53 नद्या आहेत. त्या अशा-
गोदावरी, काळू, कुंडलिका, मिठी, मोरना, मुळा, मुठा, नीरा, वेल, भीमा, इंद्रायणी, मुळा-मुठा, पवना, वैनगंगा, वर्धा, घोड, कन्हान, कोलार , कृष्णा, मोर, पातालगंगा, पेढी, पेनगंगा , पूर्णा, तापी, उरमोडी, वेन्ना, वाघूर, वेना, बिंदुसार, बोरी, चंद्रभागा, दारणा, गिरणा, हिवारा, कोयना, पेहलार, सीना, तीतूर, अंबा, भातसा, गोमाई, कान, मांजरा, पंचगंगा, पंजारा, रंगावली, सावित्री, सूर्य, तानसा, उल्हास, वैतरणा, वशिष्टी
ही माहिती जलशक्ती व सामाजिक न्याय व सबलीकरण राज्यमंत्री रतनलाल कटारिया यांनी राज्यसभेत आज लेखी उत्तरात दिली.
M.Chopade/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 91
उपराष्ट्रपती कार्यालय
महावीर जयंतीच्या पूर्वसंध्येला उपराष्ट्रपतींकडून देशवासियांना शुभेच्छा
नवी दिल्ली, 3 एप्रिल 2023
उपराष्ट्रपती जगदीप धनखड यांनी महावीर जयंतीनिमित्त देशवासीयांना शुभेच्छा दिल्या आहेत.
शुभेच्छा संदेशाचा मजकूर खालीलप्रमाणे :
“महावीर जयंतीच्या शुभ प्रसंगी मी आपल्या देशवासियांना हार्दिक शुभेच्छा देतो.
भगवान महावीरांची शिकवण आपल्याला पावित्र्य, करुणा आणि सत्याच्या मार्गावरून मार्गक्रमण करत जीवन जगण्यासाठी प्रेरित करते. महावीर जयंती ही समृद्ध आणि परिपूर्ण जीवनासाठी – सम्यक श्रद्धा, सम्यक ज्ञान आणि सम्यक आचरण - या त्रिरत्नांप्रती आपली वचनबद्धता दृढ करण्याची सुसंधी आहे.
भगवान महावीरांच्या आदर्शांप्रती स्वतःला समर्पित करून, करुणा, दया आणि सत्याने प्रेरित जग निर्माण करण्यासाठी आपण एकत्र कार्य करू या.N.Chitale/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 82
पंतप्रधान कार्यालय
‘बापू – बंगबंधू’ या डिजिटल प्रदर्शनाचे पंतप्रधानांच्या हस्ते उद्घाटन
बांग्लादेशच्या दोन दिवसीय दौऱ्यादरम्यान पंतप्रधान नरेंद्र मोदी यांनी बांग्लादेशच्या पंतप्रधान शेख हसीना यांच्यासह संयुक्तपणे ‘ बापू आणि बंगबंधू’ या डिजिटल प्रदर्शनाचे उद्घाटन केले. बापू अर्थात महात्मा गांधी आणि बंगबंधू म्हणजेच शेख मुजीबुर रेहमान हे दक्षिण आशियातील दोन अनुकरणीय व्यक्तमत्त्व आहेत, ज्यांचे विचार आणि संदेश जागतिक स्तरावर महत्वाचे आहेत.
प्रदर्शनाचे क्युरेटर बिरद याज्ञिक, यांनी पंतप्रधान मोदी, शेख हसीना तसेच त्यांच्या भगिनी शेख रेहाना यांना या प्रदर्शनाची सफर घडविली
संरक्षण मंत्रालय
भारतीय संरक्षण उद्योगाने थायलंडच्या प्रतिनिधी मंडळासमोर अत्याधुनिक संरक्षण क्षमता केली प्रदर्शित
नवी दिल्ली, 22 जून 2023
संरक्षण मंत्रालयाच्या संरक्षण उत्पादन विभागाने, आज 22 जून 2023 रोजी नवी दिल्ली येथे RTAF अर्थात रॉयल थाई हवाई दलाचे उप प्रमुख एअर मार्शल पिबून वोरावनप्रीचा यांच्या नेतृत्वाखालील थायलंड शिष्टमंडळासोबत एका माहिती आणि संवाद बैठकीचे आयोजन केले होते. या बैठकीत संरक्षण उद्योगांच्या अत्याधुनिक क्षमतांचे प्रदर्शन करण्यात आले होते. दोन्ही देशांमधले द्विपक्षीय संरक्षण सहकार्य वाढवणे, हा त्या मागचा मुख्य हेतू होता.
भारतीय संरक्षण उद्योगांनी त्यांची अत्याधुनिक संरक्षण क्षमता थायलंडच्या शिष्टमंडळासमोर सादर केली. दोन्ही राष्ट्रांमधले द्विपक्षीय संरक्षण सहकार्य मजबूत करण्यासाठी हे एक महत्त्वपूर्ण पाऊल आहे. या कार्यक्रमाचा उद्देश परस्पर सामंजस्य वाढवणे, संभाव्य भागीदारीच्या शक्यता आणि प्रादेशिक सुरक्षेत योगदान देणे हे होते.
या कार्यक्रमादरम्यान, दोन्ही देशांकडून मजबूत संरक्षण संबंध प्रस्थापित करण्यासाठी आणि संयुक्त संशोधन, तंत्रज्ञान हस्तांतरण आणि धोरणात्मक भागीदारीसाठी मार्ग शोधण्याची कटीबद्धता व्यक्त करण्यात आली. हे सादरीकरण आणि चर्चा भविष्यात संरक्षण संशोधन आणि विकास, संयुक्त सराव आणि क्षमता-निर्माण उपक्रमांसह परस्पर हितसंबंधांच्या क्षेत्रात भविष्यातल्या सहकार्याचा मार्ग मोकळा करतील.N.Chitale/S.Mohite/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 48
शिक्षण मंत्रालय
प्रभावी अध्यापन, कडक शैक्षणिक शिस्त आणि विद्यार्थ्यांच्या चांगल्या कामगिरीबद्दल मुंबईच्या रसायनशास्त्र शिक्षकास मिळाला राष्ट्रीय पुरस्कार
एकात्मिक कला शिक्षण वापरून आणि सामुदाय सोबत घेऊन आदर्श प्राथमिक शाळा तयार केल्याबद्दल, अहमदनगर येथील प्राथमिक शाळा शिक्षकाचा गौरव
``ग्रामीण भागात शिक्षण प्रसारासाठी समर्पित असणाऱ्या सर्व शिक्षकांचा सन्मान `` : नारायण चंद्रकांत मंगलराम, प्राथमिक शाळा शिक्षक, अहमदनगर
भारताचे राष्ट्रपती राम नाथ कोविंद यांनी शिक्षक दिनानिमित्त सन 2020 साठी असलेले राष्ट्रीय पुरस्कार शिक्षकांना व्हिडिओ कॉन्फरन्सिंगच्या माध्यमातून आज प्रदान केले. वचनबद्धता आणि उद्यमशीलतेतून ज्यांनी विद्यार्थ्यांचे जीवन समृद्ध केले आहे अशा विविध राज्यांमधील, सत्तेचाळीस शिक्षकांना या प्रतिष्ठित पुरस्काराने सन्मानित करण्यात आले. मुंबईतील श्रीमती संगीता सोहनी आणि अहमदनगर येथील श्री. नारायण चंद्रकांत मंगलराम यांना देखील शिक्षण क्षेत्रातील उल्लेखनीय कामगिरीबद्दल गौरविण्यात आले आहे.
राष्ट्रीय परीक्षकांनी दिलेल्या प्रशस्तीपत्रानुसार, अटोमिक एनर्जी सेंट्रल स्कूल, अणुशक्तीनगर, मुंबई येथील श्रीमती संगीता सोहनी यांना त्यांच्या प्रेणादायी कार्यासाठी हा पुरस्कार प्रदान करण्यात आला. प्रशस्तीपत्रकात नमूद केले आहे की, ``श्रीमती सोहनी यांनी विद्यार्थ्यांना सोप्या पद्धतीने विविध संकल्पना समजून घेण्यास सक्षम करण्यासाठी विविध साधने आणि पद्धती वापरून रसायनशास्त्राच्या प्रभावी अध्यापनात महत्त्वपूर्ण योगदान दिले आहे. यासाठी त्यांनी माहिती संपर्क तंत्रज्ञानाच्या साधनांचा वापर करून हसत – खेळत शिक्षणातून प्रात्यक्षिक अभ्यासाचा अवलंब केला आहे. त्याच बरोबर त्यांनी कडक शैक्षणिक शिस्त देखील अवलंबिली आहे, ज्यामुळे त्यांच्या विद्यार्थ्यांना उच्च माध्यमिकमधील शैक्षणिक निकाल चांगले मिळण्यास मदत झाली आहे.``
पुरस्कारासंबंधी वृत्त समजल्यानंतर श्रीमती सोहनी, यांनी कृतज्ञातपूर्वक अतिशय आनंद व्यक्त केला, त्या म्हणाल्या : ``हा पुरस्कार मिळाल्यानंतर माझी संस्था आणि माझ्या विद्यार्थ्यांप्रती आता माझी जबाबदारी आणखी वाढली आहे. विद्यार्थ्यांना आणखी भरभरून ज्ञान देण्यासाठी ही माझ्यासाठी एक प्रेरणा निर्माण आहे. परिश्रमाचे नेहमीच चीज होते, याची प्रचिती येऊन आता तरूण शिक्षकांना देखील हा पुरस्कार प्रोत्साहित करणारा आहे.``
राष्ट्रीय परीक्षकांच्या प्रशस्तीपत्रानुसार, श्री. नारायण चंद्रकांत मंगलराम, जिल्हा परिषद प्राथमिक शाळा शिक्षक, राहुरी, अहमदनगर, महाराष्ट्र यांना अत्यंत पुरोगामी शिक्षक असल्याबद्दल आणि एक आदर्श शाळा तयार केल्याबद्दल या पुरस्काराने गौरविण्यात आले आहे. ``ग्रामीण भागात, जिथे भटक्या जमातीतील मुले शिक्षणासाठी येतात, तिथे या शिक्षकांनी एकात्मिक कला शिक्षण आणि इतर नाविन्यपूर्ण शैक्षणिक अंमलबजावणी प्रभावीपणे कार्यात आणली ज्यामुळे विद्यार्थी संख्या टिकून राहण्यास मदत झाली आणि मुलांची दररोजची उपस्थिती वाढली. श्री. मंगलराम देखील समाजाला एकत्रित आणण्यास सक्षम आहेत आणि त्याचा ते चांगला उपयोग करून घेतात, ज्यामुळे शाळेसाठी चांगल्या पायाभूत सुविधा निर्माण करण्यासाठी मदत झाली आहे.``
आपल्या कामाची दखल घेतल्याबद्दल सरकारप्रती आणि परीक्षकांना धन्यवाद देत श्री. मंगलराम म्हणाले : ``अनेक कठीण प्रसंगांना तोंड देत जे शिक्षक ग्रामीण भागात शिक्षणाच्या प्रसारासाठी योगदान देत आहेत, अशा सर्व शिक्षकांचा हा सन्मान आहे. या पुरस्काराने देशातील पुढची पिढी मजबूत करण्यासाठी माझ्यावतीने समर्पण आणखी वाढेल. ``
शालेय शिक्षण व साक्षरता विभाग, शिक्षण मंत्रालय यांनी स्थापन केलेल्या स्वतंत्र राष्ट्रीय स्तरावरील निर्णायक मंडळामार्फत हे पुरस्कार निश्चित करण्यात आले.
विज्ञान आणि तंत्रज्ञान मंत्रालय
हिमालयातील भू औष्णिक झऱ्यामधून वातावरणात मोठ्या प्रमाणात कार्बन डायऑक्साईडचे उत्सर्जन;
हिमालय पर्वतात विविध तापमान आणि रासायनिक स्थितीतील सुमारे 600 भू औष्णिक झरे
नवी दिल्ली, 10 ऑगस्ट 2020
भूगर्भातून ज्वालामुखीतून बाह्यावतरणात होणारे उत्सर्जन, भूगर्भात होणाऱ्या हालचालीआणि भूऔष्णिक व्यवस्थेमुळे जागतिक कार्बन चक्र परिणाम होतो, ज्याचे पृथ्वीवर त्वरित आणि दीर्घकालीन परिणाम होत असतात. हिमालय पर्वतरांगांच्या कुशीत, सुमारे 600 भूऔष्णिक झरे आहेत, ज्यांचे तापमान आणि रासायनिक स्थितीतही वैविध्य आहे.
कार्बनचक्र आणि त्यामुळे होणारी जागतिक तापमानवाढ याचा विचार करतांना या झऱ्यांची, प्रादेशिक आणि जागतिक हवामान बदलातली भूमिका आणि भूगर्भातील हालचालींमुळे होणारी वायू उत्सर्जनाची प्रक्रिया यांचाही विचारहोणे आवश्यक आहे.
हिमालयातल्या गढवाल प्रदेशात, सुमारे 10,000 चौरस किलोमीटर्स प्रदेशात हे भूऔष्णिक झरे असून, त्यांच्या पाण्यातून कार्बनडायऑक्साईड चे मोठ्या प्रमाणात उत्सर्जन होत असते. केंद्र सरकारच्या विज्ञान आणि तंत्रज्ञान विभागाच्या अखत्यारीतील स्वायत्त संस्था, ‘वाडिया इन्स्टिट्यूट ऑफ जिओलॉजी’ ने हे संशोधन केले आहे.त्यांनी याचा सविस्तर अभ्यास करुन या झऱ्यांमधून वायूउत्सर्जन होत असल्याचे निश्चित केले. यातून अंदाजे कार्बनडाय ऑक्साईड वायू उत्सर्जन  चे वार्षिक प्रमाण जवळपास 7.2 ×106 mol इतके आहे.
वैज्ञानिक प्रकाशन ‘इन्व्हायरोमेंटल सायन्स अँड पोल्युशन रिसर्च’ मध्ये प्रसिद्ध झालेल्या एका अध्ययनानुसार, यासंदर्भात, भूऔष्णिक झऱ्यांमधून बाहेर पडणारा कार्बन डायऑक्साईड, हिमालयाच्या गर्भात असलेल्या कार्बोनेट खडकाच्या मेटामोर्फिक डीकार्बोनेशन आणि मॅग्नेशियम तसेच ऑक्सिडेशन ऑफ ग्राफएट, मुळे उत्सर्जित होतो. या भूऔष्णिक पाण्याचे बाष्पीभवन होते आणि त्यामुळे परिणामतः सिलीकाच्या खडकांची झीज होते.आयसो टॉपिक अध्ययनातून हे ही स्पष्ट झाले आहे, भू औष्णिक जलातील उल्कापाताच्या स्त्रोतातून हे घडत असते.
हिमालयातील गढवाल भागातल्या 20 भूऔष्णिक जलाचे नमुने घेऊन वैज्ञानिकांच्या पथकाने, गोळा केले. WIHG च्या पथकाने केलेल्या स्वतंत्र सर्वेक्षणानुसार, या भूऔष्णिक झऱ्यामधून दरवर्षी 7.2 × 106 mol कार्बन उत्सर्जन होण्याची शक्यता आहे. या अध्ययनातून व्यक्त करण्यात आलेल्या जलप्रवाहामधून उत्सर्जित होणारा कार्बनडायऑक्साईडमध्ये  हिमालयाला आणि जमिनीवर होणाऱ्या ज्वालामुखीला  वर उचलण्याची क्षमता आहे. पृथ्वीवरील वातावरणात मिसळणाऱ्या जागतिक कार्बन उत्सर्जनाचे मोजमाप करतांना, अशा CO2 चा हिशेब करणेही आवश्यक आहे.
M.Iyengar/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 169
अर्थ मंत्रालय
अर्थमंत्री निर्मला सीतारामन यांनी कॉप-26 चे अध्यक्ष आलोक शर्मा यांच्याशी हवामान बदलाशी संबंधित विविध मुद्द्यांवर केली चर्चा
नवी दिल्ली, 18 ऑगस्ट 2021
केंद्रीय अर्थ आणि कंपनी व्यवहार मंत्री निर्मला सीतारामन यांनी कॉप-26 चे अध्यक्ष आलोक शर्मा यांची भेट घेऊन हवामान बदलाशी संबंधित विविध मुद्द्यांवर आणि कॉप-26 वर विशेषत्वाने चर्चा केली.
अर्थमंत्र्यांनी सांगितले की, यूएनएफसीसीसी आणि पॅरिस कराराच्या उद्दिष्टांच्या दिशेने योग्य प्रकारे वाटचाल करणाऱ्या निवडक जी 20 देशांपैकी भारत एक असून हवामान बदलाला सामोरे जाण्यासाठी भारताने निर्णायक कृती केली आहे. सीतारामन यांनी नमूद केले की, सरकार 2030 पर्यंत 450 गिगावॅट नवीकरणीय ऊर्जेचे उद्दिष्ट गाठण्याप्रति आपली वचनबद्धता पूर्ण करण्यासाठी ठोस आणि वेगाने पावले उचलत आहे. इतर महत्त्वाच्या उपक्रमांमध्ये, हायड्रोजन ऊर्जा मोहिमेबाबत केलेल्या व्यापक कामाचा उल्लेख त्यांनी केला.
विविध मंचांवर हवामान बदलावर सुरू असलेल्या चर्चेच्या संदर्भात, सीतारामन यांनी हवामान न्यायावरील संवादाचा संदर्भ देत गरीबांविषयी सहानुभूती दाखवण्याच्या आवश्यकतेकडे लक्ष वेधले. अर्थमंत्र्यांनी आशा व्यक्त केली की विकसित देशांनी विकसनशील देशांना दरवर्षी 100 अब्ज डॉलर्स देण्याबाबत केलेली घोषणा अंमलात येईल आणि कॉप- 26 मधील वित्तविषयक नवीन सामूहिक उद्दिष्टांच्या सकारात्मक परिणामाबद्दल आशावादी असल्याचे सांगितले.S.Patil/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 167
उपराष्ट्रपती कार्यालय
लोकांमधे कोविड-19 संसर्गाचे प्रमाण शोधणाऱ्या सांडपाणी आणि हवा निगराणी प्रणालीचे उपराष्ट्रपतींसमोर सादरीकरण
ही प्रणाली संसदेत बसवावी असे सीएसआयआर अर्थात वैज्ञानिक आणि औद्योगिक संशोधन परिषदेच्या महासंचालकांनी सुचवले
नवी दिल्ली, 30 मार्च 2021
लोकांमधे कोविड-19 चे संसर्गाचे प्रमाण शोधणाऱ्या सांडपाणी आणि हवा निगराणी प्रणालीचे, उपराष्ट्रपती आणि राज्यसभेचे अध्यक्ष एम वेंकय्या नायडू यांना आज सादरीकरण करण्यात आले. संसदेत ही प्रणाली बसवावी असे वैज्ञानिक आणि औद्योगिक संशोधन परिषदेचे महासंचालक डॉ शेखर सी मांडे यांनी सुचवले असून त्यांनी या संदर्भात सादरीकरण केले. पेशी आणि अणु जीवशास्त्र केंद्राचे संचालक डॉ राकेश मिश्रा,भारतीय रासायनिक तंत्रज्ञान संस्थेचे संचालक डॉ एस चंद्रशेखर, भारतीय रासायनिक तंत्रज्ञान संस्थेचे डॉ वेंकट मोहन त्यांच्या समवेत उपस्थित होते. सीएसआयआर च्या विविध प्रयोगशाळांमध्ये हाती घेण्यात आलेल्या उपक्रमांची माहितीही मांडे यांनी उप राष्ट्रपतींना दिली. सांडपाण्यावर नजर ठेवली असता त्या लोकसंख्येतल्या बाधितांच्या संख्येचा दर्जात्मक आणि परिमाणात्मक अंदाज पुरवते अशी माहिती त्यांनी यावेळी दिली. जनतेसाठी मोठ्या प्रमाणात चाचण्या शक्य नसल्यास कोविड-19 च्या फैलावाबाबत जाणून घेण्यासाठीही या प्रणालीचा वापर करता येईल असे त्यांनी सांगितले. समाजात या विषाणूचे संसर्गाचे प्रमाण पाहण्यासाठी हा उपाय आहे.
कोविड रुग्णाच्या मलामध्ये SAR-CoV- 2 आढळतो. लक्षणे असणाऱ्या आणि लक्षणे नसणाऱ्या पण बाधित असणाऱ्या व्यक्तींच्या मलातही हा विषाणू दिसून येतो.
हैदराबाद, प्रयागराज , दिल्ली, कोलकाता, मुंबई, नागपूर, पुद्दुचेरी आणि चेन्नई येथे संसर्गाचा कल जाणण्यासाठी सांडपाण्यावर लक्ष ठेवून मिळाळेला डाटा त्यांनी यावेळी सादर केला. वैयक्तीक स्तरावर नमुना तपासणी करण्यात आली नसल्यामुळे आकड्यांबाबत निःपक्षपाती अंदाज प्राप्त झाल्याचे ते म्हणाले. नियमित चाचण्याद्वारे प्राप्त होणारी संख्या ही, ज्या लोकानी चाचण्या केल्या आहेत त्यांच्या संख्येवरच अवलंबून असते.
विषाणूचे कण आणि संसर्गाचा संभाव्य धोका यावर लक्ष ठेवण्यासाठी हवा निगराणी प्रणाली बसवण्याबाबतही त्यांनी सुचवले. वैज्ञानिकांनी केलेल्या कार्याची उपराष्ट्रपतींनी प्रशंसा केली. या प्रणाली संदर्भात लोकसभेचे सभापती ओम बिर्ला आणि सरकार यांच्याशी चर्चा करण्याचे आश्वासन त्यांनी दिले.Jaydevi PS/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 214
श्रम आणि रोजगार मंत्रालय
असंघटीत क्षेत्रातल्या कामगारांना सामाजिक सुरक्षा पुरवण्यासाठी केंद्र सरकारचे प्रयत्न-संतोष गंगवार
नवी दिल्ली, 2 नोव्हेंबर 2018
कर्मचारी भविष्य निर्वाय निधीतील अर्थात ईपीएफओमधील दावे लवकरात लवकर निकाली निघावेत म्हणून सेवांचे डिजिटायझेशन करण्याच्या ईपीएफओच्या प्रयत्नांचे केंद्रीय कामगार आणि रोजगार राज्यमंत्री  संतोष कुमार गंगवार यांनी कौतुक केले. ईपीएफओच्या 66 व्या स्थापना दिन कार्यक्रमात ते नवी दिल्ली येथे बोलत होते.
असंघटीत क्षेत्रातल्या कामगारांच्या सामाजिक सुरक्षेच्या कक्षेत आणण्यासाठी केंद्र सरकार प्रामाणिकपणे प्रयत्न करत आहे, असे गंगावार यांनी सांगितले. ईपीएफओच्या 117 जिल्हा कार्यालयात ‘क्लेम रिसीट एंट्री’ या ऑनलाईन सुविधेचे उद्घाटन गंगावार यांनी केले. या सुविधेमुळे आपला दावा सादर करण्यासाठी सदस्यांना कराव्या लागणाऱ्या दूरच्या प्रवासाची बचत होईल तसेच दाव्यांबाबत ऑनलाईन माहितीही मिळू शकेल.
प्रधानमंत्री रोजगार प्रोत्साहन योजनेचेही चांगले परिणाम दिसून येत आहेत असे सांगून या नव्या योजनेचा सुमारे 85 लाख नव्या कर्मचाऱ्यांना फायदा झाल्याचे गंगवार म्हणाले. या योजनेसाठी सरकारचा सहभाग 2 हजार 405 कोटी रुपये असल्याचे त्यांनी सांगितले.
केंद्रीय कामगार आणि रोजगार सचिव हिरालाल समारिया, केंद्रीय भविष्य निधी आयुक्त सुनील बरथवाल यांचीही यावेळी भाषणे झाली.
B.Gokhale/J.Patankar/P.Kor
(Visitor Counter : 58